**November 8. (vasárnap) Korda Stúdiólátogatás, Etyek**

**Program:** Etyek Korda Stúdió kívül és belül.

**Táv/szint:** A séta kb. 2,5 órát igényel.

**Utazás:**  Etyekre a 760-as vonalszámú volánbusz megy Kelenföldről 8:40-kor, telekocsi.

**Találkozás: 9:40 óra a Stúdió pénztáránál, a busz érkezése szerint.**

**Költség:** A Korda stúdió felnőtt csoportos jegye 3.150 Ft, diák, nyugdíjas 2.250 Ft, amit kérem, hogy előre kiszámolva hozzon mindenki magával, mert közösen fizetünk!

**Jelentkezés:** október 30-ig e-mailen a beboka58@gmail.com e-mail címen. Csak e-mail cím megadása mellett fogadunk el jelentkezést, mert a vírushelyzet változása miatti program változás esetén csak e-mailen fogok tudni erről értesítést küldeni. Egy e-mailen többen is jelentkezhetnek.

**Egyéb:**  a Korda stúdióba szigorúan csak arcmaszkban lehet belépni és a látogatás teljes időtartama alatt azt viselve lehet ott tartózkodni. Kinti és benti tartózkodáshoz is öltözködjetek!

 Max. 25 fős csoportokban lehet a vezetett látogatáson részt venni. Amennyiben 25 főnél többen leszünk, két csoportot indítanak. Az előjelentkezés ezért (is) fontos, hogy a csoportlétszámot előre jelezni tudjuk. Egyéb tudnivalók a [www.kordafilmpark.hu](http://www.kordafilmpark.hu/) internetes oldalon található, azzal az eltéréssel, hogy nektek nem kell regisztrálni.

**Ízelítő a programhoz**

Nemzetközi szuperprodukciók karnyújtásnyira

Kedves Filmbarát Látogatónk!

A Korda Filmpark Látogatóközpontja bennfentes ismereteket nyújt Neked arról, hogyan készül el egy nemzetközi filmes szuperprodukció, miközben játékos élményt nyújtunk Számodra azért, hogy betekinthess a nemzetközi filmipar rejtelmeibe.

A 2,5 órás vezetett élménytúra során részese lehetsz a nemzetközi és a magyar filmgyártás modern gyakorlatának, interaktív installációkon keresztül megismerheted a filmkészítés legfontosabb állomásait, valamint kedvedre sétálhatsz, fotózhatsz az életnagyságú középkori díszletvárosunkban.

A Korda Filmpark folyamatos fejlesztés, és a korábbi látogatók visszajelzései alapján érte el azt a minőséget, formát mellyel – elsősorban 12 év feletti – vendégeinknek egyszerre nyújtunk szórakozást és betekintést abba, hogy mit és hogyan dolgozik 15.000 honfitársunk a forgatásokon, az amerikai és brit szuperprodukciókban.

Interaktív élménytúránkkal a stábtagok érdekes munkáját kívánjuk alaposabban megismertetni a filmbarát látogatóinkkal.

Célunk, hogy a magyar nézők büszkeséggel nézzék végig egy-egy itthon forgatott szuperprodukció hosszú stáblistáját, együtt izguljanak az Oscar díjátadón a hazai alkotók százaival, és mindemellett inspirációt kívánunk teremteni egy felnövekvő generáció számára, akik akár leendő hivatásukként tekinthetnek a filmiparra.

Szeretettel várunk a filmgyártás egyik világszinten elismert fellegvárában, a Korda Filmparkban!

**Kedves túratársak!**

**Várom jelentkezéseteket, addig is vírusmentes. kellemes őszi napokat!**

**Benedek Kata**